钦定古今图书集成/历象汇编/岁功典/第090卷
## 钦定古今图书集成/历象汇编/岁功典/第090卷

| 钦定古今图书集成 历象汇编 第九十卷 |

| |

第九十卷目录

冬至部纪事

冬至部杂录

冬至部外编

岁功典第九十卷

《周礼·地官》：“大司徒以土圭之法测土深，日至之景，尺
有五寸，谓之地中。”〈订义〉郑锷曰：“尝闻土圭之法，于师冬
夏二至昼漏正中立一表，以八尺为度，于表之傍立
一尺五寸之土圭焉。日南者，南表也，昼漏正而中表
之景已与土圭等，其南方之表则于表南得一尺四
寸之景，不及土圭之长，是其地于日为近南，故其景
短；南方偏乎阳，则知其地之多暑。日北者，北表也，昼
漏正而中表之景已”与土圭等，其北方之表，则于表
北得一尺六寸之景，有过土圭之长，是其地于日为
近北，故其景长；北方偏乎阴，则知其地之多寒。
《春官家宗人》以冬日至，致天神人鬼。〈订义〉郑康成曰：“天
人阳也。阳气升而祭鬼神，所以顺其人也。”

《秋官》柞氏，“掌攻草木及林麓。夏日至令刊阳木而火
之，冬日至令剥阴木而水之。”〈订义〉郑锷曰：“攻之之法，夏
至日则刊阳木而令燔燎以火，冬至日则剥阴木而
令浸渍以水。木之生于山南者为阳木，夏日至则阳
气之极，又况火之炎阳乎？于是时则刊阳木而火之，
彼将不胜乎阳而死矣。生于山北者为阴木，冬日至
则阴之极，又况水之凝阴乎？于是时则剥阴木而水
之，彼将不胜乎阴而死矣。盖阴”阳相济则冲气以为
和，此物之所以生。阴阳偏胜，则乖沴而为疾，此物之
所以死。阳木言刊，阴木言剥，先儒以为互言，余以为
刊除也，与随山刊木之刊同。阳木坚而难除，故以“刊”
言之。剥，剥也，与《易》柔变刚之“剥”同。阴木柔而易去，故
以“剥”言之。刊剥者，除草木而空其地，或居民，或作室，
未必欲为耕种之地。

薙氏“掌杀草，冬至日而耜之。”〈订义〉《郑锷》曰：“冬日已至，阴
极而冻，于时则以耜而划之，划覆其根，冻死于冬，则
来春不能萌。”

《左传：僖公五年》“正月辛卯朔，日南至，公既视朔，遂登
观台以望而书，礼也。”〈注〉“《周》正月”，今之十一月，盖十一
月一日冬至也。自秋分日行南陆，至冬至之日日南
极。

《后汉书律历志》：“元封七年十一月甲子朔旦冬至，诏
太史令司马迁、治历邓平等更建太初，改元易朔，行
夏之正，干凿度八十分之四十三为日法。设清台之
候，验六异，课效觕密，《太初》为最。”

《汉书薛宣传》：宣入守左冯翊，日至休吏。贼曹掾张扶
独不肯休，坐曹治事。宣出教曰：“盖礼贵和，人道尚通。
日至吏以令休，所繇来久。曹虽有公职事，家亦望私
恩意，掾宜从众归，对妻子，设酒肴，请邻里，壹关相乐，
斯亦可矣。”扶惭愧，官属善之。〈关古笑字〉

《中华古今注》：“汉有绣鸳鸯履。”昭帝令冬至日上舅姑。
《后汉书律历志》：“天子常以日冬至，御前殿，合八能之
士，陈八音，听乐均，度晷景，候锺律，权土灰，放阴阳。冬
至阳气应，则乐均。清景长极，黄锺通。土灰轻而衡仰，
进退于先后。五日之中，八能以候状闻，太史封上，效
则和，否则占。”候气之法，为室三重，户闭，涂衅必周，密
布缇缦室中，以木为案，每律各一，内庳外高，从其方
位，加律其上，以葭莩灰抑其两端，案历而候之，气至
者灰去；其为气所动者，其灰散；人及风所动者，其灰
聚。殿中候用《玉律》十二，惟二至乃候。

《晋书律历志》：“汉灵帝时，会稽东部尉刘洪作乾象法，
冬至日，日在斗二十二度，以术追日月五星之行，推
而上则合于古，引而下则应于今，名为乾象历。”
《岁华纪丽》：“后汉盛吉为廷尉，每冬至夜定罪决断，妻
执烛，吉持丹笔，夫妻相向，垂泣决事。”

《四民月令》：“冬至之日，荐黍糕，先荐元冥以及祖祢。其
进酒肴及谒贺君师耆老，如正日。”

“先后冬至各五日”，买白犬养之，以供祖祢。

《岁华纪丽》：“魏文帝黄初元年冬至日，黄雀集于文昌
殿前。”

《岁时记》：晋魏宫中，以红线量日影，冬至后，日添长一
线。

辟寒王武子好马。冬至则嘶风镫。除日则药王鞍。每
节日则饲马以明沙豆蔷薇草。

《晋书列女传》：周觊母李氏，常冬至置酒，举觞赐三子
曰：“吾本渡江，托足无所，不谓尔等并贵，列吾目前，吾
复何忧？”嵩起曰：“恐不如尊旨。伯仁志大而才短，名重
而识暗，好乘人之弊，此非自全之道。嵩性抗直，亦不容于世。唯阿奴碌碌，当在阿母目下耳。”阿奴，谟小字
也。后果如其言。

《南史席阐文传》：“阐文为东阳太守，在郡有能名，冬至，
悉放狱中囚，依期而至。”

《梁书王志传》：志为东阳太守，郡狱有重囚十馀人，冬
至日悉遣还家，过节皆返，惟一人失期，狱司以为言，
志曰：“此自太守事，主者勿忧。”明旦果自诣狱，辞以妇
孕，吏民益叹服之。

《傅岐传》：“岐除始新令，有囚当死，会冬至，岐乃放其还
家，使过节一日复狱。曹掾固争曰：‘古者乃有此，于今
不可行’。岐曰：‘其若负信，县令当坐’。竟如期而反。”
《魏书高闾传》：“冬至，高祖文明太后大飨群官，高祖亲
舞于太后前，群臣皆舞，高祖乃歌，仍率群臣再拜上
寿。闾进曰：‘臣闻：大夫行孝，行合一家；诸侯行孝，声著
一国；天子行孝，德被四海。今陛下圣性自天，敦行孝
道，称觞上寿，灵应无差。臣等不胜庆踊，谨上千万岁
寿’。”高祖大悦。

《北齐书慕容俨传》：库狄伏连，天保初，仪同三司，家口
有百数，盛夏之日，料以仓米二升，不给盐菜，常有饥
色。冬至之日，亲表称贺。其妻为设豆饼，伏连问此豆
因何而得，妻对“向于食马豆中，分减充用。伙连大怒，
典马掌食之人，并加杖罚。”

《酉阳杂俎》：北朝妇人，常以冬至日进履袜及靴。
《隋书礼仪志》：“大业十年冬至祀圆丘，帝不斋于次，诘
朝备法驾，至便行礼。是日大风，帝独献上帝，三公分
献五帝，礼毕，御马疾驱而归。”

《唐书礼乐志》：“冬至祀昊天上帝于圆丘，以高祖神尧
皇帝配。东方青帝灵威仰，南方赤帝赤熛怒，中央黄
帝含枢纽，西方白帝白招拒，北方黑帝叶光纪及大
明、夜明，在坛之第一等。天皇大帝、北辰、北斗、天一、太
一、紫微五帝座，并差在行位前。馀内官诸座及五星、
十二辰、河汉四十九座，在第二等十有二陛之间。中”
官、市垣、帝座、七公、日星、帝席、大角、摄提、太微、五帝、太
子、明堂、轩辕、三台、五车、诸王、月星、织女、建星、天纪十
七座，及二十八宿，差在前列。其馀中官一百四十二
座，皆在第三等十二陛之间。外官一百五，在内壝之
内，众星三百六十，在内壝之外。

《登科记》：“调露元年诏曰：‘今年冬至，有事嵩岳，令诸州
明扬侧陋，或文武兼资，才堪将相，或学艺该博，业标
儒首，或藻思宏丽，辞擅文宗，或洞晓音律，识均牙旷，
或深明历数，妙同京管者，咸令荐举’。”

《明皇实录》：上御含元殿受朝，太史奏云：“朔日冬至，历
数之元，嘉辰之会。按《乐叶图征》云：‘朔日冬至，圣主厚
祚单’。又按《春秋感精符》云：‘冬至阴云祁寒，有云迎日至
者，来岁大美’。此并圣德光被，上感天心，请付有司，以
彰嘉瑞。”从之。

辟寒开元二年冬，至交趾国进犀一株，色黄如金。使
者请以金盘置于殿中，温温然有煖气袭人。上问其
故，使者对曰：“此辟寒犀也。顷自隋文帝时，本国曾进
一株，直至今日。”上甚悦，厚赐之。

《玉海》：开元十一年十一月癸酉，日长至。太史奏“有云
迎日，祥风至，日有冠珥，太平之嘉应。”

开元十三年，抚州三脊茅生，诏张说等于集贤院刊
撰《东封仪注》。十一月九日，日南至，上备法驾登山。十
日，祀昊天上帝于封台之前坛，礼毕，还斋宫。庆云随
马，祥风绕辂，张说等舞蹈拜贺。十一日，祀享地祗于
社首之泰折坛。至岳西，大风裂幕折柱，张说昌言海
神来迎。至升坛，休气四塞。登歌奏乐，有祥风自南而
至，丝竹之声，飘若天外。及禅社首，五色云见，日重轮。
十二日，上御朝觐之帐殿，朝群臣，大赦天下。上制《纪
泰山铭》，亲札勒于山顶之石。中书令张说撰《封祀坛
颂》，侍中源乾曜撰《禅社首坛颂》，礼部尚书苏颋撰《朝
觐坛颂》，以纪圣德。

开元十六年十一月日南至，御含元殿受朝，太史奏，
“黄云扶日。”

《开元天宝遗事》：冬至日大雪，至午雪霁，有晴色，因寒
所结，檐溜皆为冰条，妃子使侍儿敲下二条看玩。帝
自晚朝视政，回，问妃子曰：“所玩何物耶？”妃子笑而答
曰：“妾所玩者，冰著也。”帝谓左右曰：“妃子聪慧，比象可
爱也。”

《唐会要》：“贞元四年，李泌请冬至朝贺，中书令读诸方
表。”

《唐书宣宗本纪》：“大中九年七月，以旱，庚申，罢淮南、宣
歙、浙西冬至常贡，以代下户租税。”

《国史补》：每元日与冬至大朝会，百官已集，而宰相方
至，珂伞列烛，多至五六百炬，谓之火城。宰相火城至，
则众火皆扑灭以避之。东坡云“万人争看火城还”是
也。

《翰林志》：“唐学士重阳冬至及其馀时，各有赏赐。”又时
果新茗、瓜新历，是为经制。凡正冬至不受朝，俱入进

《辽史穆宗本纪》：“应历十四年十一月壬午，日南至，宴
饮达旦。”

应历十八年十一月癸卯冬至，被酒，不受贺。

《宋史礼志》：“铸九鼎于中太乙宫南，为殿奉安之，曰九
成宫。北方曰宝鼎，其色黑，祭以冬至，币用皂。”

《避暑录话》：艺祖四年郊，日至在晦，先无知之者，至期
窦俨始上闻，不得已乃用十六日甲子。非日至而郊，
惟此一举。

《玉海》：至道二年，吕奉天上言，“起商王小甲七年十二
月甲申朔旦冬至。”自此后，每七十六年得一朔旦冬
至。诏令撰为一书。

咸平五年十一月壬寅，合祭圜丘。丙午，大雪。上谓吕
蒙正曰：“郊祀之祭，重阴变晴。今兹成礼，又获嘉雪。”
《曲洧旧闻》庞庄敏公帅延安日，因冬至奉祀家庙，斋
居中夜，恍惚间天象成文云：“庞某后十年作相，以仁
佐天子。”凡十有三字，驻视久之方灭。公因自作诗纪
其事云：“冬至子时阳已生，道随阳长物将萌。星辰赐
告铭心骨，愿以宽章辅至平。”按《实录》，自庆历元年初
分陕西四路，公与韩忠献公、范文正公、王圣源三公
俱为帅，至皇祐三年登庸，适十年。天道远矣，而告人
谆谆若此。

《渑水燕谈录》：王元规庆历末赴吏部选，一夕梦一人
衣冠高古，因访以当授何地官，期早晚，书八字与之
云：“时生一阳，体合三水。”既觉，不悟意，及注官河南河
清主簿，凡三字从水，到官，日正冬至。

《避暑录话》：古者举大事皆避月晦，说者以阴之穷为
讳。南郊必用冬至之日，周礼也。皇祐四年当郊而日
至适在晦，宋元宪公为相，预以为言，遂改为“明堂”，议
者以为得礼。

《墨客挥犀》：蒋堂侍郎为淮南转运使日，属县例致贺
冬至书，皆投书即还。有一县令，投书人独不肯去，须
索回书。左右谕之，皆不听，以至呵逐亦不去。曰：“宁得
罪，不得书，不敢回邑。”时苏子美在坐，颇骇怪，曰：“皂隶
如此野狠，其令可知。”蒋曰：“不然，此必健者，能使人不
敢慢其命如此。”乃为一简答之，方去。子美归吴中月
馀，得蒋书曰：“县令果健者。”遂延誉，后卒为名臣。
《墨庄漫录》：苏颂子容丞相，博学无所不通，熙宁十年
为大辽生辰国信使，在辽中适遇冬至，时本朝历先
北朝一日，北朝历后一日。北人问公孰是，公曰：历家
筭术小异，迟速不同，谓如亥时节气当交，则犹是今
夕，若逾数刻，即属子时，为明日矣。历家布“筭，容有迟
速，或先或后，故有一日之异，然各从本朝之历可也。”
辽人深以为然，遂各以其日为节庆贺。使还奏之，上
喜曰：“朕思之，此最难处，卿之所对，极中事理。”

《宋史礼志》：“元祐二年十一月冬至，诏赐御筵于吕公
著私第，遣中使赐上尊酒、香药、果实、镂金花等，以御
酒器劝酒，遣教坊乐工，给内帑钱赐之。及暮赐烛，传
宣令继烛，皆异恩也。”

东坡《志》：林子开将往河北，相度河宁，以冬至前一日
被旨过节，遂行。仆以节日来贺，且别之，留饮数盏，颓
然径醉。案上有此佳纸，故为作“草露书数纸。迟其北
还，则又春矣。当为我置酒蟹、山药、桃李，是时当复从
公饮也。”

《东京梦华录》：“十一月冬至，京师最重此节，虽至贫者，
一年之间积累假借。至此日更易新衣，备办饮食，享
祀先祖，官放关扑，庆贺往来，一如年节。”

《乾淳岁时记》：朝廷大朝会，庆贺排当，并如元正仪。而
都人最重一阳贺冬，车马皆华整鲜好，五鼓已填，拥
杂遝于九街，妇人小儿服饰华炫，往来如云。岳祠城
隍诸庙，炷香者尤盛。三日之内，店肆皆罢市，垂帘饮
博，谓之“做节。”享先则以馄饨，有“冬馄饨年。”《饦之谚》
贵家求奇，一器凡十馀色，谓之“百味馄饨。”

《玉海》：淳熙二年十一月朔旦冬至，臣僚言“至朔同日，
凡十九年，一遇云物辉华，请宣示史馆。”

《豹隐纪谈》：吴门风俗多重至节，谓曰肥冬瘦年，互送
节物。颜侍郎度有诗曰：“至节家家讲物仪，迎来送去
费心机。脚钱尽处浑闲事，原物多时却再归。”

《癸辛杂识》：丙申十一月十七日冬至，是夜三鼓，有大
声如发火炮，震动可畏，鸡犬皆鸣。次日，金一山自山
中来，云“山中之声尤可畏，雉皆鸣，或云天狗坠故也。”
《元史·天文志》：“冬至晷影堂为屋五间，屋下为坎脊，开
南北一罅，以直通日晷。随罅立壁，附壁悬尺，以往来
窥运，直望漏屋晷影，以定冬至。”

《元氏掖庭记》：“刺绣亭，冬至则候日于此。亭边有一线
竿，竿下为缉衮堂，至日命宫人把刺，以验一线之功。”
《岁华纪丽谱》：“冬至节，宴于大慈寺。后一日，早宴金绳
寺，晚宴大慈寺。”《清献公记》云：“至前一日，太守领客出
北门石鱼桥，具樽豆观醮已，乃即天长观晚宴。”盖文
潞公始为之，后复罢。

《明会典》。“洪武十七年，令冬至节钱，支钞不等，本日为始，放假三日。”

《孤树褎谭》，京师最重。冬节不问贵贱，贺者奔走往来。
置一簿，题名满幅。

熙朝乐事。冬至谓之“亚岁”，官府民间各相庆贺，一如
元日之仪，吴中最盛，故有肥冬瘦年之说。舂粢糕以
祀先祖，妇女献鞋袜于尊长，亦古人履长之义也。
《帝京景物略》：十一月冬至日，百官贺冬毕，吉服三日，
具红笺，互拜朱衣交于衢，一如元旦。民间不尔，惟妇
制履舄上。其舅姑日，冬至画素梅一枝，为瓣八十有
一日染一瓣，瓣尽而九九出，则春深矣。曰九九消寒，地
图有直作圈九丛，丛九圈者，刻而市之，附以《九九之
歌》，述其寒燠之候。歌曰：“一九二九，相唤不出手，三九
二十七，篱头吹觱篥。四九三十六，夜眠如露宿。五九
四十五，家家堆盐虎。六九五十四，口中呬暖气。七九
六十三，行人把衣单。八九七十二，猫狗寻阴地。九九
八十一，穷汉受罪毕。才要伸脚睡，蚊虫蜡蚤出。”
《金台记闻》：北人验时，以天明三星入地，为河冻之候。
正德丙寅冬至，在十一月二十八日，都下寒最迟，而
河亦迟冻。是月望日，与诸吉士早朝共试观之，黎明
三星正入地，而河冰亦适合云。

《易经复卦》：“复，其见天地之心乎？”〈本义〉积阴之下，一阳复
生，天地生物之心，几于灭息，而至此乃复可见。在人
则为静极而动，恶极而善，本心几息而复见之端也。
《诗经召南鹊巢》章“维鹊有巢。”〈笺〉鹊之作巢，冬至架之，
至春乃成。

《礼记杂记》：孟献子曰：“正月日至，可以有事于上帝。”〈陈注〉
“正月”，周正建子之月也；“日至”，冬至也。

《周礼六律六同疏》：“冬至之节，阳气在地中，始生而上
长也。阴气在上而始入于地，其深九寸，乃与阳合，而
阳长上通焉，故葭灰未动。”黄锺之管九寸中空，皆阴
气也。冬至而阳生，上实于九寸之空，而葭灰动焉。
《左传》庄公二十九年：冬十二月，城书及防书时也。凡
土功龙见而毕，务戒事也。火见而致用，水昏正而栽，
日“至而毕。”〈注〉日南至，微阳始动，故“土功息。”

昭公二十有一年秋，七月壬午朔，日有食之。公问于
梓慎曰：“是何物也？祸福何为？”对曰：“二至二分，日有食
之，不为灾。日月之行也，分同道也，至相过也，其他月
则为灾，阳不克也，故常为水。”

《易通卦验》：“冬至射干生麋角解。”

《春秋考异邮》：“冬至，日辰星升。”

《春秋感精符》：“南至，有云迎日”，年丰之象。

《孝经纬》：“日在外衡，牵牛之初，冬至之日。”

《黄帝鍼灸经》：“冬至日，风从南来者，名为虚贼，伤人也。”
《管子·轻重己篇》：以冬至之日，始数四十六日，冬尽而
春始，教民钻燧墐灶、泄井，所以寿民也。
陶朱公书：“朔日值大雪或冬至，皆主有灾风雨主麦，
好西风主盗贼起。”

《子华子·阳城胥渠问》篇：“阳气为火，火胜故冬至之日
燥。”

《吕氏春秋·任地篇》：“冬至后五旬七日，菖始生。菖者，百
草之先生者也，于是始耕。”

《史记律书》日：“冬至则一阴下藏，一阳上舒。”

气始于冬至，周而复始；神生于无形，成于有形，然后
“数形而成声。”

《天官书》：“凡候岁美恶，谨候岁始。或冬至日，产气始萌。
辰星仲冬冬至晨出郊东方，与尾、箕、斗、牵牛俱西，为
中国。”

《封禅书》：“冬日至，祀天于南郊。”

《汉书律历志》：“参天九，两地十，是为会数。参天数二十
五，两地数三十，是为朔望之会。以会数乘之，则周于
朔旦冬至，是为会月。”

《传》不曰“冬至”而曰“日南至”，极于牵牛之初，日中之时
景最长，以此知其南至也。

汤为天子，用事十三年，十二月乙丑朔旦冬至。故《书
序》曰：“成汤既没，太甲元年使伊尹作”《伊训篇》曰：“惟太
甲元年十有二月乙丑朔，伊尹祀于先王，诞资有牧
方明。”言虽有成汤、太丁外内之服，以冬至越茀，祀先
王于方明，以配上帝，是朔旦冬至之岁也。后九十五
岁，商十二月甲申朔旦冬至，亡馀分，是为孟统。
《郊祀志》日冬至，使有司奉祠南郊，高帝配而望群阳，
以助致微气，通道幽弱。当此之时，后不省方，故天子
不亲而遣有司，所以正承天顺地，复圣王之制，显太

职，不得相干。

《淮南子天文训》：“辰星正四时，常以十一月冬至，效斗
牵牛。”

冬至，广漠风至，则闭关梁，决刑罚。

日：冬至子午，夏至卯酉。冬至加三日则夏至之日也。
岁迁六日，终而复始。

《春秋繁露阴阳终始》篇：“冬至之后，阴俛而西入，阳仰
而东出。”

《阴阳出入上下篇》“初薄大冬，阴阳各从一方来，而移
于后，阴由东方来西，阳由西方来东，至于中冬之月，
相遇北方，合而为一，谓之曰‘至’。别而相去，阴适右，阳
适左，适左者其道顺，适右者其道逆，逆气左上，顺气
右下，故下暖而上寒，以此见天之冬，右阴而左阳，上
所右而下所左也。”

《循天之道篇》：“阴阳之会，冬合北方，而物动于下，在日
至之后为寒，则凝水裂地。”

《十洲记》：“冬至后月养于广寒宫。”

《说苑》：“大圣至治之世，天地之气合以生风。日至则日
行其风，以生十二律。故仲冬短至，则生黄锺。”

《太元经》调：“律者，度竹为管，芦莩为灰，列之九闭之中，
漠然无动，寂然无声，微风不起，纤尘不形。冬至夜半，
黄锺以应。”

《后汉书律历志》：“冬至之声，以黄锺为宫，太簇为商，姑
洗为角，林锺为征，南吕为羽，应锺为变宫，蕤宾为变
征。此声气之元，五音之正也。”

日道发南，去极弥远，其景弥长，远长乃极，冬乃至焉。
桓谭《新论》：“月从天元巳来，讫十一月朔朝冬至，日月
若连璧。”

《白虎通诛伐篇》：“冬至所以休兵不举事，闭关商旅不
行何？此日阳气微弱，王者承天理物，故率天下静，不
复行役，扶助微气成万物也。故《孝经谶》曰：‘夏至阴气
始动，冬至阳气始萌。《易》曰：‘先王以至日闭关，商旅不
行’。夏至阴始起，反大热何？阴气始起，阳气推而上，故
大热也。冬至阳始起，阴气推而上，故大寒也’。”

《礼乐篇》。《乐记》曰：“埙坎音也。埙在十一月。埙之为言勋。
阳气于黄泉之下。默蒸而萌。”

《八风篇》：“冬至广漠风至，则断大辟，行狱刑。”

《说文》：“冬至，斗指子，夜半时加午者也。”

《四民月令》：“冬十一月，阴阳争，血气散。冬至日先后各
五日，寝别内外。”

蔡邕《律历纪候》，锺律权土炭，冬至阳气应黄锺，通土
炭轻而衡仰。夏至阴气应蕤宾，通土炭重而衡低。进
退先后，五日之中。

《后汉书陈宠传》：“夫冬至之节，阳气始萌，故十一月有
兰、射干、芸、荔之应。”

《广志》：“桂枝瓜，长一尺馀，蜀地食瓜，冬至熟。”

《西京杂记》：“纯阴用事，未冬至前一日。”

《三礼义宗》：“冬至日祭天于圜丘，玉用苍璧，牲用玉色，
乐用夹锺为宫，乐作六变。”

《符瑞图》“冬至，东北方融风至。”

《颜氏家训》：“南人冬至岁首不诣丧家，若不修书，则过
节束带以申慰。北人至岁之日，重行吊礼。礼无明文，
则吾不取。”

己孤，而履岁及长至之节，无父，拜母、祖父母、世叔父
母、姑、兄、姊，则皆泣；无母，拜父、外祖父母、舅、姨、兄、姊，亦
如之。此人情也。

“岁华纪丽”，伏羲断龟文以立八卦。冬至一阳生，配《干》
之初九。

《唐书历志》：“日在虚一，则鸟火、昴、虚”，皆以仲月昏中，合
于《尧典》。刘炫依《大明历》，四十五年差一度，则冬至在
虚危，而夏至已过中矣。

治历之本，“必推上元，日月如合璧，五星如连珠，夜半
甲子朔旦冬至。”自此七曜散行，不复馀分。

《食谱》：“张手美家冬至宜盘。”

《唐杂录》：“唐宫中以女功揆日之长短，冬至后日晷渐
长，比常日增一线之功。”

《周易集解》：“劳乎坎。”崔憬曰：“冬至则坎王，而万物之所
归也。”

《易经复卦》疏。复谓反本。静为动本。冬至一阳生。是阳
动用而阴复于静也。

《洽闻志》：“赤土国在崖州，南渡海经鸡笼岛，冬至之日
影在南，其窗户皆向北。”

《西域志》：天竺国以十一月十六日为冬至，则麦秀
春明。《退朝录》：宋太祖建隆四年南郊，改元乾德。是岁
十一月二十九日冬至，而郊礼在十六日，何也？乃检
《日历》，其赦制云：“律且协于黄锺，日正临于甲子。”乃避
晦而用十六日，甲子郊也。及修《实录》，以此两句太质
而削去之，遂失其义。

《谈苑》“收冰之法，冬至前所收者，坚而耐久；冬至后所
收者，多不坚也。黄河亦必以冬至前冻合，冬至后难冻，不复合矣。”川子、乳糖、师子，冬至前造者，色白不坏；
冬至后者，易败多蛀。阳气入物，其理如此。

《梦溪笔谈》：“历法布步岁之法，以冬至斗建所抵，至明
年冬至所得辰刻襄杪，谓之斗分。”故岁文从步从戌，
戌者斗魁所抵也。

十一月月建在子，曰“大吉。”予按：“大吉”者，冬至之气，小
往大来，君子道长，大人之吉也，故主文武大臣之事。
程传阴盛既极，冬至则一阳复生于地中，故为复也。
《尔雅翼》。今之河豚，其出有时，率以冬至后来，每三
头相从，号为一部。江阴得之最早，率以冬至日辄有
之。故说者解《易》信及豚鱼，以为即此。盖《中孚》十一月
冬至之卦，此鱼应之而来，是信之著者也。

《老学庵笔记》：陈师锡家享仪，谓冬至前一日为冬住，
与岁除夜为对，盖闽音也。予读《太平广记》三百四十
卷有《卢顼传》云：“是夕，冬至除夜。”乃知唐人冬至前一
日亦谓之除夜。《诗唐风》：“日月其除”，除音直虑反。则所
谓“冬住”者，冬除也。盖传其语而失其字耳。

陆游《冬至》诗：“家贫轻过节，身老却增年。”自注：“乡俗谓
吃尽至饭，即添一岁。”

《家礼》冬至祭始祖。《通考》云：此厥初生民之祖也。冬至
一阳之始，故象其类而祭之。朱子曰：“始祖之祭似僭。”
今不敢祭。

《齐东野语》：古有数九九之语，盖自至后起，数至九九，
则春已分矣，如至后一百六日为寒食之类也。余尝
闻判太史局邓宗文云：“岂特此为然，凡推算皆有约
法。”《推闰歌括》云：“欲知来岁闰，先算至之馀。更看大小
尽，决定不差殊。”谓如来岁合置闰，止以今年冬至后
馀日为率。且以今年十一月二十二日冬至，则本月
尚馀八日，则来年之闰，当在八月。或小尽，则止馀七
日，则当闰七月。若冬至在上旬，则以望日为断，十二
日足，则复起一数焉。

《癸辛杂识》：“凡造酒，令冬至前最佳，胜于腊中，盖气未
动故也。今造盐菜者，亦必于冬至前，则可以久留矣。”
此说极有理。

石湖居士戏用乡语云：“土俗以二至后九日为寒燠
之候，故谚有‘夏至未来莫道热，冬至未来莫道寒’之
语。”

《研北杂志》：吾家太史云：冬至后九日遇壬，法当有年。
《性理大全》程子曰：“冬至一阳生，却须陡寒，正如欲晓
而反暗也。”

潜室陈氏曰：日月运转于天，如人之行步，故推历谓
之步历，步历之始，谓之上元。必以日月全数为始于
前，更无馀分，以此日为端首，即十一月甲子夜半朔
旦冬至也。故言“履端于始也。”

临川吴氏曰：“杨子建以岁气起冬至者，《冥契》先天始
震终《坤》之义。子午岁之冬至，起燥金而生丑中之寒
水，丑未岁之冬至，起寒水而生丑中之风木。寅申岁
起风木，卯酉岁起君火，辰戌岁起湿土，巳亥岁起相
火，皆肇端于子半，六气相生，循环不穷。”

岁气起于子中，尽于子中，故曰“冬至。子之半，天心无
改移。”子午之岁始冬至，燥金三十日，然后禅于寒水，
以至相火，日各六十者五，而小雪以后，其日三十复
终于燥金。丑未之岁始冬至，寒水三十日，然后禅于
风木，以至燥金，日各六十者五，而小雪以后，其日三
十复终于寒水。寅申以下皆然。如是六十年，至千万
年，气序相生而无间。

《梦馀录》：唐人以冬至前一日亦谓之除夜。予谓“除”字
止可施于岁前一日，若又有冬除之说，则夏至前又
可谓之夏除乎？殆非通论也。

《戒庵漫笔》：“海棠欲花盛而鲜，须冬至日用糟水浇根
下。世谓海棠无香，惟西蜀潼川府昌州海棠独香，成
都人谓海棠为花，尊贵之也。”

田家五行，“冬至得壬，一日主旱，二日小旱，三日赤旱，
四日五谷大熟，五日小水，六日大水，七日河决，八日
海翻，九日大熟，十日至十二日得壬，五谷不成。”
枕谈：诗人冬至用书云事，宋人小说为分至启闭必
书云物，独以为冬至事，非也。按《春秋感精符》云：“冬至
有云迎送日者，来岁美。”宋忠注曰：“云迎日出，云送日
没也。”《冬至》独用“书云”，盖指此。

《遵生八笺》治疗牡丹法：“冬至前后，以锺乳粉和硫黄
一二钱，掘开泥培之，则花，至来春大盛，种时以白敛
拌土欲绝。蛴螬土蚕食根，有蛀眼，以硫黄入孔，杉木
削针针之，虫毙。若有空眼处，折断捉虫亦可。”

《本草纲目》：“夏枯草，生平泽，冬至后生，叶似旋复
书蕉。”郭璞《客傲》云：“青阳之翠秀，龙豹之委颖，骏狼之
长晖，元陆之短景。”言著生于微，盛生于衰也。骏狼长
晖，言冬至之日也。《淮南子》：冬至日在骏狼山，馀不可
晓。

《稗史汇编》：杜甫有《小至》诗，小至即冬至也。冬至阴极，
故曰“小至。”

《一统志》：郴州五盖山，岁冬至以雪占年，云“五盖雪普米贱如土；雪若不均，米贵如金。”

《云笈七签》：“冬至清旦正东望，有朱碧黄云者，是太霄
玉妃太虚上真人三素云也。存礼密祝，三见云辇，白
日昇仙